CELEX: 32004R1215
Language: hr
Date: 2004-06-30 00:00:00
Title: Uredba Komisije (EZ) br. 1215/2004 od 30. lipnja 2004. o izmjeni u specifikaciji naziva navedenog u Prilogu Uredbi (EZ) br. 1107/96 o registraciji oznaka zemljopisnog podrijetla i oznaka izvornosti (Scotch Beef)

03/Sv. 013
            
            
               HR
            
            
               Službeni list Europske unije
            
            
               223
            
         32004R1215
   
               L 232/21
            
            
               SLUŽBENI LIST EUROPSKE UNIJE
            
            
               30.06.2004.
            
         
      UREDBA KOMISIJE (EZ) br. 1215/2004
   od 30. lipnja 2004.
   o izmjeni u specifikaciji naziva navedenog u Prilogu Uredbi (EZ) br. 1107/96 o registraciji oznaka zemljopisnog podrijetla i oznaka izvornosti (Scotch Beef)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), a posebno njezin članak 9.,
   budući da:
   
               (1)
            
            
               U skladu s člankom 9. Uredbe (EEZ) br. 2081/92, nadležna tijela Ujedinjene Kraljevine zatražila su izmjene opisa i metode proizvodnje za naziv Scotch Beef, koje je registrirano kao zaštićena oznaka izvornosti Uredbom Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (2).
            
         
               (2)
            
            
               Nakon što je taj zahtjev za izmjenu razmotren, odlučeno je da predložene izmjene nisu manje.
            
         
               (3)
            
            
               U skladu s postupkom utvrđenim u članku 9. Uredbe (EEZ) br. 2081/92 i budući da izmjene nisu manje, primjenjuje se mutatis mutandis postupak iz članka 6.
            
         
               (4)
            
            
               Odlučeno je da su izmjene u ovom predmetu u skladu s Uredbom (EEZ) br. 2081/92. Komisiji nakon objave gore navedenih izmjena u Službenom listu Europske unije
                   (3) nije bio dostavljen nijedan prigovor u skladu s člankom 7. te Uredbe.
            
         
               (5)
            
            
               Izmjene se stoga moraju registrirati i objaviti u Službenom listu Europske unije,
            
         DONIJELA JE OVU UREDBU:
   Članak 1.
   Izmjene u Prilogu I. ovoj Uredbi registriraju se i objavljuju u skladu s člankom 6. stavkom 4. Uredbe (EEZ) br. 2081/92.
   Sažetak glavnih točaka specifikacije naveden je u Prilogu II. ovoj Uredbi.
   Članak 2.
   Ova Uredba stupa na snagu dvadesetog dana nakon dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. lipnja 2004.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 208, 24.7.1992., str. 1. Uredba kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).
   
      (2)  SL L 148, 21.6.1996., str. 1. Uredba kako je zadnje izmijenjena Uredbom (EZ) br. 526/2004 (SL L 85, 23.3.2004., str. 3.).
   
      (3)  SL C 99, 25.4.2003., str. 2 (Scotch Beef).
   PRILOG I.
   Uredba Vijeća (EEZ) br. 2081/92
   IZMJENA U SPECIFIKACIJI ZAŠTIĆENE OZNAKE ZEMLJOPISNOG PODRIJETLA (Članak 9.)
   Br. EZ: UK/0274/25.1.1994.
   1.   Registrirano ime: ZOZP Scotch Beef
   2.   Tražena izmjena (izmjene):
   
   Poglavlja specifikacije:
   
               
                  
            
            
               Ime
            
         
               
                  
            
            
               Opis
            
         
               
                  
            
            
               Zemljopisno područje
            
         
               
                  
            
            
               Dokaz izvornosti
            
         
               
                  
            
            
               Metoda proizvodnje
            
         
               
                  
            
            
               Povezanost
            
         
               
                  
            
            
               Označivanje
            
         
               
                  
            
            
               Nacionalni zahtjevi
            
         3.   Izmjena (izmjene)
   
   
      Opis
   
   U svrhu boljeg odražavanja trenutne prakse, poštovanja zahtjeva potrošača u vezi s transparentnijim označivanjem i poboljšanjem kvalitete goveđeg mesa Scotch Beef, sadašnji opis:
   
                
            
            
               
                  „Proizvod se dobiva od goveda koja su do zadnje faze uzgajana, tijekom najmanje tri mjeseca, zaklana i pripremljena na označenom području.”
               
            
         zamjenjuje se sljedećim:
   
                
            
            
               
                  „Proizvod se dobiva od goveda koja su oteljena, tijekom cijelog života uzgajana, zaklana i pripremljena na označenom zemljopisnom području. Životinje se proizvode i kolju u skladu sa sustavima osiguranja kakvoće koji odgovaraju europskoj normi EN 45011 (ISO Guide 65) čiji standardi, ocjenjivanje i učestalost ocjenjivanja odgovaraju onima koje je utvrdio podnositelj zahtjeva.”
               
            
         
      Metoda proizvodnje
   
   Gore navedena izmjena opisa zahtijeva izmjenu detalja metode proizvodnje. Nadalje, u vrijeme podnošenja prvotnog zahtjeva, goveđe meso Scotch Beef se gotovo nikada nije prodavalo u smrznutom stanju. Iako takva praksa ni sada nije raširena, podnositelj zahtjeva želi izbrisati riječi „Proizvod se smije prodavati samo u svježem ili rashlađenom stanju” kako bi se omogućila prodaja goveđeg mesa Scotch Beef u smrznutom stanju ako prerađivač to želi.
   Zato se sadašnji opis:
   
                
            
            
               
                  „Goveda su do zadnje faze uzgajana u Škotskoj tijekom najmanje tri mjeseca. Zaklana su i pripremljena u skladu sa specifikacijama. Proizvod se smije prodavati samo u svježem ili rashlađenom stanju.”
               
            
         mijenja i glasi:
   
                
            
            
               
                  „Goveda su oteljena i tijekom cijelog života uzgajana na označenom zemljopisnom području. Životinje se proizvode i kolju u skladu sa sustavima osiguranja kakvoće koji odgovaraju europskoj normi EN 45011 (ISO Guide 65) čiji standardi, ocjenjivanje i učestalost ocjenjivanja odgovaraju onima koje je utvrdio podnositelj zahtjeva. Zaklane su i pripremljene na označenom zemljopisnom području u skladu sa specifikacijama.”
               
            
         PRILOG II.
   
      SAŽETAK
   
   
      Uredba Vijeća (EEZ) br. 2081/92
   
   
      SCOTCH BEEF
   
   Br. EZ: UK/0274/25.1.1994.
   
      ZOI () ZOZP (X)
   
   Ovaj sažetak sastavljen je samo u informativne svrhe. Potpune informacije, posebno u pogledu proizvođača proizvoda koje pokriva odnosni ZOI ili ZOZP, potražite u potpunoj verziji specifikacije proizvoda koja je dostupna na nacionalnoj razini ili kod Europske komisije (1).
   1.   Odgovorni odjel u državi članici: 
   
               Ime
            
            
               :
            
            
               Department for Environment, Food and Rural Affairs Food Chain Marketing and Competitiveness Division
            
         
               Adresa
            
            
               :
            
            
               
                           Room 338
                        
                     
                           Nobel House
                        
                     
                           17 Smith Square
                        
                     
                           London, SW1P 3JR
                        
                     
                           United Kingdom
                        
                     
         
               Telefon
            
            
               :
            
            
               (44-207) 238 66 87
            
         
               Telefaks
            
            
               :
            
            
               (44-207) 238 57 28
            
         
               E-pošta
            
            
               :
            
            
               rlf.feedback@defra.gsi.gov.uk
            
         2.   Skupina: 
   
               2.1.
            
            
               
                           Ime
                        
                        
                           :
                        
                        
                           Quality Meat Scotland
                        
                     
         
               2.2.
            
            
               
                           Adresa
                        
                        
                           :
                        
                        
                           
                                       Rural Centre
                                    
                                 
                                       West Mains
                                    
                                 
                                       Ingliston
                                    
                                 
                                       Newbridge
                                    
                                 
                                       Midlothian, EH28 8NZ
                                    
                                 
                                       United Kingdom
                                    
                                 
                     
                           Telefon
                        
                        
                           :
                        
                        
                           (44-131) 472 40 40
                        
                     
                           Telefaks
                        
                        
                           :
                        
                        
                           (44-131) 472 40 38
                        
                     
                           E-pošta
                        
                        
                           :
                        
                        
                           info@qmscotland.co.uk
                        
                     
         
               2.3.
            
            
               Sastav: proizvođači (8 969), prerađivači (32), ostali (310).
            
         3.   Tip proizvoda: Skupina 1.1 Svježe meso (i nusproizvodi klanja)
   4.   Specifikacija: (Sažetak zahtjeva u skladu s člankom 4. stavkom 2.)
   4.1.   Naziv: 
   
      Scotch Beef
   
   4.2.   Opis: Proizvod se dobiva od goveda koja su oteljena, tijekom cijelog života uzgajana, zaklana i pripremljena na označenom zemljopisnom području. Životinje se proizvode i kolju u skladu sa sustavima osiguranja kakvoće koji odgovaraju europskoj normi EN 45011 (ISO Guide 65) čiji standardi, ocjenjivanje i učestalost ocjenjivanja odgovaraju onima koje je utvrdio podnositelj zahtjeva.
   4.3.   Zemljopisno područje: Područje obuhvaća kontinentalnu Škotsku, uključujući otoke uzduž zapadne obale, Orkney i Shetland.
   4.4.   Dokaz izvornosti: Od 19. stoljeća goveđe meso Scotch Beef cijenjena je zbog svoje izvanredne kvalitete zahvaljujući tradicionalnom sustavu hranjenja, te je postigla visoku reputaciju na tržištu mesa Ujedinjene Kraljevine i šire.
   4.5.   Metoda proizvodnje: Goveda su oteljena i tijekom cijelog života uzgajana na označenom zemljopisnom području. Životinje se proizvode i kolju u skladu sa sustavima osiguranja kakvoće koji odgovaraju europskoj normi EN 45011 (ISO Guide 65) čiji standardi, ocjenjivanje i učestalost ocjenjivanja odgovaraju onima koje je utvrdio podnositelj zahtjeva. Zaklane su i pripremljene na označenom zemljopisnom području u skladu sa specifikacijama.
   4.6.   Povezanost: Kvaliteta i svojstva goveđeg mesa Scotch Beef rezultat su ekstenzivne ispaše na karakterističnim škotskim pašnjacima.
   4.7.   Kontrolno tijelo: 
   
               Naziv
            
            
               :
            
            
               Scottish Food Quality Certification
            
         
               Adresa
            
            
               :
            
            
               
                           Royal Highland Centre
                        
                     
                           10th Avenue
                        
                     
                           Ingliston
                        
                     
                           Edinburgh, EH28 8NF
                        
                     
                           United Kingdom
                        
                     
         
               Telefon
            
            
               :
            
            
               (44-131) 335 66 15
            
         
               Telefaks
            
            
               :
            
            
               (44-131) 335 66 01
            
         
               E-pošta
            
            
               :
            
            
               enquiries@sfqc.co.uk
            
         4.8.   Označivanje: ZOZP
   4.9.   Nacionalni zahtjevi: —
   
      (1)  Europska komisija, Opća uprava za poljoprivredu, Politika kakvoće poljoprivrednih proizvoda, B-1049 Bruxelles.